Forslag til RÅDETS FORORDNING om ændring af Rådets forordning (EF) nr. 763/2000 om udvidelse af den endelige antidumpingtold, der indførtes ved forordning (EF) nr. 584/96 på importen af visse rørfittings af jern og stål med oprindelse i Folkerepublikken Kina, til også at omfatte importen af visse rørfittings af jern og stål sendt fra Taiwan, uanset om de er angivet med oprindelse i Taiwan eller ej, og om afslutning af undersøgelsen vedrørende importen fra tre taiwanske eksportører

(forelagt af Kommissionen)

BEGRUNDELSE

Vedlagt følger et forslag til Rådets forordning om ændring af Rådets forordning (EF) nr. 763/2000 om udvidelse af den antidumpingtold, der indførtes ved forordning (EF) nr. 584/96 på importen af visse rørfittings af jern og stål med oprindelse i Folkerepublikken Kina, til også at omfatte importen af visse rørfittings af jern og stål sendt fra Taiwan, uanset om de er angivet med oprindelse i Taiwan, og om afslutning af undersøgelsen vedrørende importen fra tre taiwanske eksportører.

Det blev konstateret, at det ifølge forordningens nuværende ordlyd ikke er muligt at fritage varer, som fremstilles af de fritagne producenter og eksporteres af en tredjepartsforhandler, for den udvidede told.

Det konkluderedes derfor, at ordlyden af den pågældende Rådsforordning bør ændres for at give mulighed for at anvende toldfritagelsen på varer, der fremstilles af de fritagne producenter og eksporteres til markedet i Fællesskabet af tredjepartsforhandlere.

Forslag til RÅDETS FORORDNING om ændring af Rådets forordning (EF) nr. 763/2000 om udvidelse af den endelige antidumpingtold, der indførtes ved forordning (EF) nr. 584/96 på importen af visse rørfittings af jern og stål med oprindelse i Folkerepublikken Kina, til også at omfatte importen af visse rørfittings af jern og stål sendt fra Taiwan, uanset om de er angivet med oprindelse i Taiwan eller ej, og om afslutning af undersøgelsen vedrørende importen fra tre taiwanske eksportører

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab( [1]),

[1] EFT L 56 af 6.3.1996, s. 1, senest ændret ved Rådets forordning (EF) nr. 905/98 (EFT L 128 af 30.4.1998, s. 18).

under henvisning til forslag forelagt af Kommissionen efter høring af Det Rådgivende Udvalg, og

ud fra følgende betragtninger:

(1) Ved Rådets forordning (EF) nr. 763/2000( [2]) (i det følgende benævnt "forordningen") blev den endelige antidumpingtold på 58,6%, der indførtes ved Rådets forordning (EF) nr. 584/96( [3]), udvidet til også at omfatte import af samme vare sendt fra Taiwan, uanset om varen er angivet med oprindelse i Taiwan eller ej, bortset fra varer, der fremstilles og eksporteres af de tre samarbejdsvillige taiwanske eksportører.

[2] EFT L 94 af 14.4.2000, s. 1.

[3] EFT L 84 af 3.4.1996, s. 1.

(2) Det er EF-institutionernes faste praksis at fastsætte individuelle antidumping foranstaltninger for varer, der fremstilles af individuelle selskaber.

(3) Ordlyden i artikel 1 i forordningen begrænser fritagelsen for den udvidede told til at omfatte varer, der fremstilles og sælges direkte til Fællesskabet af de pågældende tre samarbejdsvillige taiwanske eksportører.

(4) På grundlag af resultaterne af den relevante undersøgelse anses det for passende, at fritagelsen kommer til at omfatte al eksport af den af de berørte eksportører fremstillede vare, hvad enten der er tale om direkte eksport eller via en tredjepartsforhandler.

(5) Artikel 1 i forordningen bør derfor ændres, således at fritagelsen gøres gældende for varer, der fremstilles af de tre samarbejdsvillige taiwanske producenter, uanset identiteten af den operatør, der er ansvarlig for at eksportere varerne til Fællesskabet -

UDSTEDT FØLGENDE FORORDNING:

Der foretages følgende ændring i Rådets forordning (EF) nr. 763/2000:

Artikel 1

Artikel 1, stk. 1 og 2, affattes således:

"1. Den endelige antidumpingtold, der ved forordning (EF) nr. 584/96 indførtes på importen af visse rørfittings af jern og stål, henhørende under KN-kode ex 7307 93 11 (TARIC-kode 7307 93 11 90), ex 7307 93 19 (TARIC-kode 7307 93 19 90), ex 7307 99 30 (TARIC-kode 7307 99 30 91) og ex 7307 99 90 (TARIC-kode 7307 99 90 91) med oprindelse i Kina, udvides til også at omfatte importen af samme rørfittings sendt fra Taiwan (uanset om disse rørfittings er angivet med oprindelse i Taiwan eller ej) (TARIC-tillægskode A999), med undtagelse af rørfittings, der er fremstillet af Chup Hsin Enterprise Co. Ltd, Kaohsiung (Taiwan) (TARIC-tillægskode A098), Rigid Industries Co., Ltd, Kaohsiung (Taiwan) (TARIC-tillægskode A099) og Niang Hong Pipe Fittings Co., Ltd, Kaohsiung (Taiwan) (TARIC-tillægskode A100).

2. Den ved stk. 1 i denne artikel udvidede told opkræves på import, der er registreret i overensstemmelse med artikel 2 i forordning (EF) nr. 1683/1999 og artikel 13, stk. 3, og artikel 14, stk. 5, i forordning (EF) nr. 384/96, med undtagelse af de varer, der er fremstillet af Chup Hsin Enterprise Co. Ltd, Rigid Industries Co., Ltd og Niang Hong Pipe Fittings Co., Ltd, Kaohsiung (Taiwan).

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende. Den finder anvendelse med virkning fra den 15. april 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand